
    GİRİŞ
     “Azərbaycan Dövlət Dəniz Akademiyası” PHŞ-nin Keyfiyyəti İdarəetmə Sisteminin bu sənədi İSO 9001:2015 beynəlxalq standartının 7.1.2 (İnsan resursları) bəndinə və ADDA-KP-006 “Resursların idarə edilməsi” proseduruna əsasən işlənib hazırlanmışdır.

1. TƏTBİQ SAHƏSİ

1.1. Bu "Professor-müəllim heyətinin işə qəbul qaydaları" sənədləşdirilmiş proseduru personalın idarəolunması prosesini təsvir edir.
1.2. Bu sənədləşdirilmiş prosedur personalın idarəolunması prosesində iştirak edən bütün Akademiyanın əməkdaşları üçün məcburidir.
1.3. Bu sənədləşdirilmiş prosedurda tətbiq olunan bütün terminlər İSO 9001:2015 "Keyfiyyəti İdarəetmə Sistemi (KİS), “Ümumi müddəalar və lüğət” Beynəlxalq Standartlarına  uyğundur.
1.4. Bu sənəddə aşağıdakı anlayış və qısaltmalardan  istifadə edilmişdir:
İSO – standartlaşdırma üzrə beynəlxalq təşkilat,
BS – beynəlxalq standart,
KİS – Keyfiyyəti İdarəetmə Sistemi 
“ADDA”PHŞ –“Azərbaycan Dövlət Dəniz Akademiyas” Publik Hüquqi Şəxsi, Akademiya
“AXDG” QSC – "Azərbaycan Xəzər Dəniz Gəmiçiliyi" Qapalı Səhmdar Cəmiyyəti
İRİD – İnsan resurslarının idarə edilməsi departamenti
RKN - rəhbərliyin keyfiyyət üzrə nümayəndəsi.
1.5. Bu sənəddə aşağıdakı normativ istinadlardan istifadə olunur:
İSO 9001:2015 BS	“Keyfiyyəti İdarəetmə Sistemi. Ümumi müddəalar və lüğət".
İSO 9001:2015 BS	“Keyfiyyəti İdarəetmə Sistemi Tələblər "
ADDA-KP-006  “Resursların idarə edilməsi”

2. MƏSULİYYƏT

2.1. Akademiyanın rektoru bu sənədləşdirilmiş proseduru və onun düzəlişlərini təsdiq edir, həmçinin bu sənədin tələblərinin icra edilməsi  üçün zəruri olan  resursları ayırır.
2.2. Bu sənədin tələblərinin yerinə yetirilməsinə görə, Akademiyanın tədris işləri üzrə prorektoru məsuliyyət daşıyır.
2.3. Bu sənədin tələblərinin yerinə yetirilməsinə görə Akademiya əməkdaşları, KİS prosesləri üzrə  məsuliyyət matrisasına  əsasən məsuliyyət daşıyırlar.  Proseslər üzrə məsuliyyətlərin bölünməsi matrisası (ADDA-F-040) keyfiyyət əl kitabçası (ADDA-KR-001) nəzərdə tutulmuşdur.
2.4. Sənədləşdirilmiş prosedurun tələblərinin yerinə yetirilməsinə nəzarəti KİS-in illik planına əsasən daxili audit həyata keçirir.

3. DAXİL OLAN MƏLUMATLAR

3.1. KİS-in "Professor-müəllim heyətinin işə qəbul qaydaları" prosesi - KİS-in tətbiq edilməsinə, dəstəklənməsinə və səmərəliliyinin artırılmasına habelə, müştəri məmnuniyyətinə maksimum dərəcədə nail olunmasına  yönəlmiş kadr resurslarının idarə edilməsi üzrə işlərin məcmusudur.
3.2. "Professor-müəllim heyətinin işə qəbul qaydaları" prosesi personalın ixtisaslılıq səviyyəsinə, personalın hazırlanmasının təmin edilməsinə, personalın  həyata keçirdiyi fəaliyyətin vacibliyi barədə məlumatlandırılmasına, təhsil və hazırlıq haqqında yazıların işlək vəziyyətdə olmasının  dəstəklənməsinə və həyata keçirilmiş tədbirlərin səmərəliliyinin qiymətləndirilməsinə dair tələbləri müəyyən edir.

4. PROFESSOR-MÜƏLLİM HEYYƏTİNİN İŞƏ QƏBULU

4.1  Kafedralar üzrə vakant olan yerlər haqqında mətbuatda (Azərbaycan müəllimi, Dənizçi və s.) qəzetlərdə elanlar yerləşdirilir.
4.2  İddiaçı tərəfindən rektorun ünvanına ərizə təqdim edilir.
4.3  Təqdim etdiyi ərizəyə müvafiq sənədlər təqdim olunur.
4.4  Şəxsiyyət vəsiqəsi.
4.5  Sosial sığorta kartının surəti.
4.6  Diplomun surəti.(Bakalavr və magistr, Elmi dərəcə və elmi ad) 
4.7  Sertifikatların surəti.
4.8  Tərcümeyi-hal.
4.9  Kadr uçotunun şəxsi vərəqəsi
    4.10     Əmək kitabçası
4.11     Hərbi biletin surəti.
4.12     Şəkil 4 ədəd 3x4 ölçüdə və 4 ədəd 4x6 ölçüdə.
    4.13   Yeni işə qəbul olmaq istəyən  iddiaçının hec bir pedaqoji stajı yoxdursa o                 halda ona açıq sınaq dərsi təşkil edilir.
5. Pedaqoji stajı olanlara isə bu məcbur deyildir.
6. İddiaçı haqqında müvafiq kafedralarda müsbət rəy alındıqda   3 ay sınaq      müddətinə   onlarla əmək müqaviləsi bağlanır.
7. Sınaq dövründə onun fəaliyyəti qənaətbəxş hesab edilərsə, onunla əmək müqaviləsi   bir tədris ili dövrü üçün bağlanılır.
8. İşə qəbul olan əməkdaşın bir illik fəaliyyəti qiymətləndirilərək, növbəti tədris ili üçün  əmək müqaviləsi bağlanması nəzərdən keçirilir.
9. Əks təqdirdə onunla bağlanmış əmək müqaviləsinə müvafiq qaydada xitam verilir. 
10.  İşçilərin işə qəbulu proseduru:
· Vətəndaş ərizə ilə akademiyaya müraciət edir. Ərizə elektron sənəd dövriyyəsində yerləşdirirlir və rəhbərliyə  təqdim olunur.
· Rəhbərlik ərizəni işə qəbul komissiyasına yənləndirir.
· İşə qəbul komissiyası müsabiqə üçün gün təyin edir.
· Komissiyada namizədin ərizəsinə və sənədlərinə baxılır.
· Protokol tərtib olunur.
· Rəhbərliyə müvafiq təkliflər verilir (namizədin təklif olunan yerlərə uyğun olub-olmamasi ilə bağlı)
     11.    İşçi işə gəbul olunduqda müəssisəyə aşağıdakı sənədləri təqdim etməlidir (AR    Əmək Məcəlləsi, Maddə 48):
· Əmək kitabçası
· Şəxsiyyətini təsdiq edən sənəd
· Dövlət sosial sığorta şəhadətnaməsi (ilk dəfə əmək fəaliyyətinə başlayanlar istisna olmaqla)
· İşçinin əmək funksiyasının xüsusiyyətlərinə uyğun olan peşə hazırlığının və ya təhsilinin olması zəruri sayılan hallarda işəgötürənə təhsili barədə müvafiq sənəd təqdim edilir.
  - İşçinin səhhətinə, sağlamlığına mənfi təsir göstərən amillər olan ağır, zərərli və  təhlükəli əmək şəraitli iş yerlərində, habelə əhalinin sağlamlığının mühafizəsi məqsədi ilə yeyinti sənayesi, ictimai iaşə, səhiyyə, ticarət və bu qəbildən olan digər iş yerlərində işçilər sağlamlığı haqqında tibbi arayış təqdim etməlidirlər. Belə əmək şəraitli peşələrin (vəzifələrin), iş yerlərinin siyahısı AR Nazirlər Kabineti tərəfindən təsdiq edilir.
12.     Əmək müqaviləsinin bağlanması işçinin müvafiq yaşayış məntəqəsində qeydiyyatının olub-olmaması ilə şərtləndirilə bilməz.
13.    Məcburi köçkün, onlara bərabər tutulan şəxs və ya qaçqın statusu olan, habelə Azərbaycan Respublikasında ilk dəfə əmək fəaliyyətinə başlayan işçilərlə, əcnəbilərlə və vətəndaşlığı olmayan şəxslərlə əmək kitabçası təqdim edilmədən əmək müqaviləsi bağlanıla bilər.
14.  Əmək münasibətlərinə girən işçidən AR Əmək Məcəlləsində nəzərdə tutulmamış, habelə işin (vəzifənin) xüsusiyyətlərinə uyğun gəlməyən əlavə sənədlərin tələb edilməsi qadağandır.
15.   İşçinin işə qəbul olunması barədə ərizəsi kadrlar şöbəsinə verilir. Kadrlar şöbəsində yeni işçiyə tabel nömrəsi aid edilir və işçinin işə qəbul olunmasına dair müəssisə rəhbərinin əmri hazırlanır. Tərtib olunmuş əmr müəssisə rəhbəri tərəfindən imzalandıqdan sonra, qəbul olunan şəxs həmin əmrlə tanış olunmalıdır. Daha sonra əmr mühasibatlığa təqdim olunur və bu əsasda qəbul olunan şəxs üçün şəxsi vərəqə açılır.
16.   İşçi ilk dəfə işə düzəlirsə əmək kitabçası və dövlət sosial sığorta şəhadətnaməsi işəgötürən müəssisə tərəfindən açılır.
17.     Yeni işə götürülmüş işçinin əmək kitabçası itirildikdə, və ya istifadəyə yararsız vəziyyətdə olduqda, işçinin yazılı ərizəsi ilə müəssisə ona yeni əmək kitabçası açmalıdır. Hər bir müəssisədə əmək kitabçası ciddi qorunan sənəd kimi saxlanılır və işçi işdən çıxarkən kitabça həmin şəxsin özünə təqdim olunur.
18   Əmrin tərtib olunması ilə birlikdə yeni işçi və müəssisə arasında Əmək müqaviləsi bağlanılır. Müqavilədə iş şəraiti, iş vaxtı, ödəniləcək əmək haqqı, sosial təminat, tərəflərin hüquqları və öhdəlikləri və s. əks olunur.
Bunu da bilmək lazımdır ki, AR Əmək Məcəlləsi, Maddə 42:
· Əmək müqavilələri sərbəst bağlanır. Əmək münasibətləri yaratmayan və ya yaratmaq istəməyən heç kəs əmək müqaviləsi bağlamağa məcbur edilə bilməz.
· On beş yaşına çatmış hər bir şəxs işçi kimi əmək müqaviləsinin tərəfi ola bilər. Qanunvericiliklə müəyyən edilmiş qaydada fəaliyyət qabiliyyəti olmayan şəxs hesab edilmiş şəxslə əmək müqaviləsi bağlanıla bilməz.
19.   Müəssisədə 5 gündən artıq işləyən şəxsə əmək kitabçası doldurulur. Əmək kitabçası hər bir şəxs üçün onun iş fəaliyyətini göstərən əsas sənəd hesab olunur. Əmək kitabçası həmin şəxsin iş stajının müəyyən olunması, təqaüd dövrünün hesablanması üçün əsas sayılmaqla, ciddi hesabat sənədi hesab olunur. Hər bir müəssisədə əmək kitabçası ciddi qorunan sənəd kimi saxlanılır və işçi işdən çıxarkən kitabça həmin şəxsin özünə təqdim olunur.
20.   Müəssisə daxilində Vəzifələrin instruksiyası nəzərdə tutulubsa, yeni işçiyə onun vəzifə şçinin şəxsi işinin sürəti mühasibatlığa verilir. Mühasibatlığa yeni işçi onun vergilərdən azadolma və güzəştlər barədə sənədlər və ərizə təqdim edir:
21. Yeni işə qəbul olmaq istəyən  namizədlə müvafiq qaydada 3 ay sınaq müddətinə əmək müqaviləsi bağlanır və elektron portala daxil edilir.
22.  Namizəd  haqqında müvafiq əmr verilir.   
23. Sınaq dövründə onun fəaliyyəti qənaətbəxş hesab edilərsə, onunla əmək müqaviləsi bir il dövrü üçün bağlanılır.
24. İşə qəbul olan əməkdaşın bir illik fəaliyyəti qiymətləndirilərək, növbət il üçün əmək müqaviləsi bağlanması nəzərdən keçirilir.
25. Fəaliyətinin məqbul hesab edildiyi təqdirdə əmək müqaviləsi daha bil il müddətinə uzadılır.
26. Əks təqdirdə onunla bağlanmış əmək müqaviləsinə müvafiq qaydada xitam            verilir.  

5. ƏMƏKDAŞLARIN İXTİSASARTIRMA KURSLARINA GÖNDƏRİLMƏSİ VƏ KADRLARIN YENİDƏN HAZIRLANMASI 
5.1   İxtisasartırma və yenidən hazırlanma tədris müəssisələri Azərbaycan    
          Respublikası Təhsil Qanununun  30-cu maddəsinə uyğun olaraq Azərbaycan   
          Respublikasında qəbul edilmiş Azərbaycan Respublikası Nazirlər Kabinetinin 
          1997-ci il 11 iyul tarixli 77 nömrәli qərarı ilə Müəssisənin Əsasnaməsinə və 
          özünün Nizamnaməsinə uyğun fəaliyyət göstərir. 
5.2 Əməkdaşların ixtisasartırma kurslarına göndərilməsi prosesində əvvəlcə struktur bölmələr tərəfindən mövcud əməkdaşların bilik və bacarıq səviyyəsi təhlil olunur, beynəlxalq və yerli normativ tələblərə, xüsusilə də Beynəlxalq Dənizçilik Təşkilatının (IMO) qəbul etdiyi STCW Konvensiyasının müddəalarına uyğun olaraq təlim ehtiyacları müəyyən edilir. Bu təhlillər əsasında rəhbərlik səviyyəsində təlimə cəlb olunacaq əməkdaşların siyahısı hazırlanır və onların biliklərini artırmaq üçün müvafiq tədris-təlim müəssisələrinə göndərişlər verilir.
5.3 Təlimlər həm ölkə daxilində, həm də xarici tərəfdaş qurumlarla əməkdaşlıq çərçivəsində həyata keçirilir. Ölkə daxilində tanınmış ixtisasartırma mərkəzləri və ali məktəblərlə əməkdaşlıq edilərək texniki, pedaqoji və idarəetmə sahəsində biliklərin təkmilləşdirilməsi təmin olunur. Eyni zamanda, dənizçilik sahəsində aparıcı beynəlxalq təlim mərkəzləri ilə əməkdaşlıq nəticəsində xarici təlimlərə də iştirak təmin olunur. Bu təlimlərə əsasən müəllim heyəti, təlimçilər, laboratoriya rəhbərləri və digər mütəxəssis heyət cəlb edilir. Təlimi başa vuran əməkdaşlara müvafiq sertifikatlar təqdim olunur və əldə olunan biliklərin bölmə daxilində paylaşılması üçün daxili təqdimatlar təşkil edilir.
5.4  Kadrların yenidən hazırlanması məsələsinə gəldikdə, bu proses əsasən vəzifə dəyişiklikləri, texnologiyaların yenilənməsi və ya hüquqi-normativ sənədlərdəki dəyişikliklər fonunda həyata keçirilir. Akademiyada kadrların yenidən hazırlanması təhsil və tədris prosesinin tələblərinə uyğun olaraq planlaşdırılır və icra olunur. Yenidən hazırlıq tədbirləri əsasən daxili təlimlər, mentorluq proqramları və metodiki seminarlar vasitəsilə təşkil edilir. Bu təlimlər Akademiyanın daxili resursları hesabına və ya aidiyyəti dövlət və ya beynəlxalq proqramlar çərçivəsində maliyyələşdirilə bilər.
5.5 Həm ixtisasartırma, həm də yenidən hazırlıq fəaliyyətlərinin nəticələri Akademiyanın insan resurslarının davamlı inkişafına, tədrisin keyfiyyətinin yüksəldilməsinə və beynəlxalq standartlara uyğunluğun təmin olunmasına birbaşa təsir göstərir. Bu sahədə həyata keçirilən tədbirlər Keyfiyyət İdarəetmə Sisteminin əsas göstəricilərindən biri kimi qiymətləndirilir və rəhbərlik tərəfindən təhlil edilərək davamlı təkmilləşdirmə tədbirləri ilə tamamlanır.
5.6   Akademiyada əməkdaşların ixtisasartırma kurslarına göndərilməsi üçün hər ilin sonunda qeyri-ixtisas kafedralarına müraciət olunur. İxtisasartırma kurslarına göndəriləcək əməkdaşların haqqında məlumat tələb olunur. Kafedralar tərəfindən təqdimat hazırlanır və siyahı göndərilir. Sonra ixtisaslara uyğun müəssisələr təyin edilir, müəssisə rəhbərlərinə rəsmi olaraq məktub göndərilir. Məktuba cavab gəldikdən sonra əmr hazırlanır.
5.7   Ştatda olan professor-müəllim heyəti öz ixtisasını aşağıdakı formalarda artırır:
- qısamüddətli (tematik) kurslar;
- hər 5 ildə azı bir dəfə dövri kurslar;
- qabaqcıl müəssisələrdə stajkeçmə;
- xarici ölkələrə ezam olunma.

6. PROSESİN ÖLÇÜLƏRİ VƏ MEYARLARI 
Professor-müəllim heyəti və əməkdaşların işə qəbulu üçün vakansiyalar elan edilir, müraciətlər qəbul olunur və ilkin seçim aparılır. Namizədlərin sənədləri yoxlanılır, müsahibələr təşkil edilir və uyğun namizədlər seçilir. Seçim nəticələri təsdiqlənir, əmək müqavilələri bağlanır və yeni əməkdaşlara iş təlimatları təqdim edilir.
6.1  Prosesin Ölçüləri: Vakansiyalara müraciət edənlərin sayı, müsahibədə iştirak edənlərin faizi, seçilən namizədlərin uyğunluq səviyyəsi və işə qəbul müddətinin effektivliyi ilə ölçülür.
6.2 Prosesin Meyarları: Namizədlərin tələblərə uyğunluğu, müsahibələrin obyektiv keçirilməsi, işə qəbul müddətinin qısaldılması və əməkdaş məmnuniyyətinin təmin edilməsi əsas meyarlardır.

7      RESURSLAR

7.1  Bu sənədləşdirilmiş prosedurun tələblərini yerinə yetirmək üçün Akademiyanın     rektoru  aşağıdakı zəruri resursları ayırır:
· normativ sənədlər;
· ixtisaslı kadrlar;
· binalar, avadanlıqlar, materiallar;
· maddi resurslar.

